Ek glo in God, want soms is die berge en die sonsondergang en die wolke en die maan so mooi dat ek iemand nodig het om te prys. Iemand moes dit gemaak het. Dis Hy!
Ek glo in God, want partykeer weet ek niks. Ek het leiding en wysheid nodig in ‘n deurmekaar wêreld wat ek nie verstaan nie. En dan skryf Hy vir my in die Bybel en ek lees Sy Woord en hoor Sy stem en dinge maak weer sin!
Ek glo in God, in Jesus, in sy Gees, want Hy’s daar! Heeltyd! Altyd! In alles waardeur ek gaan en maak nie saak hoeveel keer ek dieselfde fout maak nie. Hy is daar!
Vat jy net altyd en gee niks terug nie? Suig jy soos ‘n spons jou vriendinne se goedheid en omgee op sonder om ooit iets terug te gee? Gaan dit net oor die eie ek?
‘n Goeie vriendin is nie jaloers op jou nie, nee, sy gun jou die nuwe rok of die bevordering en is saam met jou bly.
‘n Goeie vriendin kan jy vertrou met jou lewe en jy weet sy sal nooit die geheime wat jy met haar deel ooit met iemand anders bespreek nie.
‘n Goeie vriendin is die enigste persoon wat saam met jou ‘n tranetrekker sal kyk en saam op jou skouer huil oor die hartseer einde.
Ons is soms so geneig om bakhand in ons verhoudings te staan dat ons nooit die seer en pyn in ander raak sien nie. Ons almal, ek en jy gaan deur die lewe met ons eie sak bagasie wat ons soms grond toe wil trek. Ons het elkeen ons eie hartseer, ons eie verliese waardeur ons moet werk. Dis nie net jy nie!
Dit wat ons saai in ons vriendskappe, die blomme, die lag en die omgee, dit alles ontvang ons tog op die ou einde weer in ‘n dubbel dosis terug. Dit laat ons mandjies oorloop van liefde vir ons naaste, ons gesinne en ons vriendinne.
Piet Uys het op die oproep reageer. Sy trek was nog Noord van die Drakensberge maar toe hy van die slagtings verneem het hy en sy trek onmiddellik na Natal vertrek.
Die Voortrekkers het van hulle perde afgespring en voordat daar ‘n skoot geskiet is het die Zoeloe aanvoerder blykbaar vir sy regimente geskree dat sodra die wit mense skiet moet hulle storm.
Hulle het by ‘n rietspruit gekom en die Zoeloes het weer begin aanval. Die groep mans kon deur die spruit kom maar aan die anderkant het Uys weer flou geword. Hy het gevra om afgetel te word van sy perd en neergelê te word. Uys het besef hy is besig om te sterf en kon nie langer sy manne se lewens in gevaar stel nie. Hy het hulle aangesê om hom daar te los en te veg vir hulle eie lewens.
Dirkie Uys word beskou as ‘n kinderheld omdat hy die hoogste prys, naamlik sy lewe gegee het vir sy vader wat sterwend was.
Meer as agt maande na hul dood het Dirkie Uys se oudste broer Koos Uys na gevegsterrein gegaan om na die oorblyfsels van die oorledenes te gaan soek. Die oorskot van Piet Uys en die ander is gevind maar Dirkie se oorskot kon hulle nie vind nie.